Pangéran Wales

Pangéran Wales (basa Inggris: Prince of Wales, basa Wales: Tywysog Cymru) wujud gelar ingkang dipunparingaken dhumateng pawaris tahta Britania Raya. Mila, panyandhang kalungguhan puniki limrahipun wujud putra pambajeng Raja utawi Ratu Britania. Wales wujud salah satunggil saking sekawan nagari panyusun Britania Raya.

Kalayakan 
Gelar Pangéran Wales boten dipunparingaken dhumateng pawaris tahta pawèstri (ingkang bakal dados Ratu). Puniki amargi pawèstri saged dipungantosaken manawi ibunipun (inggih punika Ratu ing wekdal puniku) mbabar satunggiling putra kakung.

Sajarah 
Sasampunipun wekdal Kakaisaran Romawi, Wales kapérang dados sapérangan tlatah. Karajan Inggris wus nelukaken Wales ing taun 1066. Ing abad kaping 12 lan kaping 13, gelar "Pangéran Wales" (basa Latin: Princeps Wallie, basa Wales: Tywysog Cymru) dipunpigunakaken déning pamarèntah kawasan Wales ingkang dipuntelakaken déning Raja Inggris. Wonten sekawan Pangéran Wales ingkang wujud pamaréntah Wales, inggih punika:

 Llywelyn Agung (Llywelyn ingkang Agung)
 Dafydd ap Llywelyn
 Llywelyn Pungkasan (Llywelyn ingkang Pungkasan)
 Owain Glyndŵr

Ing taun 1301, Edward I saking Inggris wus maringaken gelar "Pangéran Wales" dhumateng pawarisipun, Pangéran Edward (ingkang minggah tahta minangka Edward II saking Inggris). Wiwit wekdal puniku, gelar "Pangéran Wales" wus dipunparingaken dhumateng putra pembajeng Raja utawi Ratu Inggris lan Britania Raya.

Pratélan Pengéran Wales

Pamaréntah Wales

Pawaris Tahta Inggris

Owain Glyndŵr

Pawaris Tahta Inggris lan Britania Raya

Rujukan 

Wales
Artikel mawa basa krama